Юндзіла

**Юндзіла**, **Юндзіл** (*Юндзель*, *Ёнтэль*) — мужчынскае імя і вытворнае ад яго прозьвішча.

## Паходжаньне

Юндэль або Юнціла (Jundel, Juncila, Junzila) — імя германскага паходжаньня. Іменная аснова юнд- (юнт-) паходзіць ад гоцкага junda 'маладосьць'.

Этымалягічны слоўнік старапольскіх асабовых імёнаў, выдадзены Польскай акадэміяй навук, сьцьвярджае беларускае паходжаньне літоўскіх імёнаў Юнда (Junda) і Юндзіл (Jundził) — ад юны 'малады' з даданьнем суфікса -да, адкуль гэтыя імёны запазычалі ў летувіскую мову.

Адзначалася гістарычнае бытаваньне ў Польшчы імёнаў Юнта / Юнда: *Juntha* / *Iunda* (1409 год), *Juntha* (1411 год), *Iunta* (1436 год), *Iuntha* (1444 год).

Варыянты імя ў гістарычных крыніцах: *потверженье на Юндилову державу* (1440—1492 гады); *Niloliaus et Jundzilo germani Raczkowicz… Jundzilo* (1463—1467 гады); *generoso Jundylo tenutario in Dvbycz* (25 лістапада 1470 году); *Nicolaus et Jondzylo Raczkowicz… Jvndzylo* (29 траўня 1479 году); *servo domine Jvndylowa* (1485 год); *Юнъдилу* (27 сакавіка, 23 лістапада і 14 сьнежня 1486 году; 17 сакавіка, 7 жніўня і 20 жніўня 1488 году); *тивун коневъскии и дубицкии, Миколаи Юнъдиловичъ* (25 ліпеня 1495 году); *пан Миколаи Юндилович… отец их панъ Юндило* (2 сакавіка 1498 году); *наместъникъ дубицкии и коневскии Миколаи Юнъдиловичъ* (7 верасьня 1499 году); *Mikołaj Jundziłowicz… Jan Jundziłowicz* (1500 год); *пана Миколая Юнъдиловича, кухмистра нашое великое кнегини* (25 лістапада 1500 году); *панъ Миколаи Юнъдиловичъ… з братьею своею, зъ Яном, а с Павлом… отецъ ихъ пан Юнъдило* (25 ліпеня 1503 году); *панъ Миколаи Юнъдиловичъ* (12 чэрвеня 1505 году); *generosus Nicolaus Jundzylowycz vexillifer terrestris Magni Ducatus Lythuanie, tenutariusque in Dubycze et Conyewa* (4 кастрычніка 1511 году); *Юндилъ Юрьевичъ* (1524 год); *Воитех Юндилович* (1524—1566 гады); *пан Миколаи и пан Воитехъ Шимковичи Юндилове* (10 ліпеня 1535 году); *Павел Юндилович* (1537—1538 гады); *Małgorzata [[Будыла|Budziłówna]] Janowa Jundziłowiczowa… Józef Jundziło, Maciej i Mikołaj Jundziłowie* (1541 год); *Малхер Ионъдылъ… Миколаи Ионъдылъ*, *Юрыи Юнъдилъ*, *Ганъна Юнъдиловъна, хоружына [[Эйшышкі|еишыская]]* (1565 год); *Миколай Павловичъ Юндилъ*, *Андрей Матеевичъ Юндилъ*, *Марко Юндиловичъ* (1567 год); *Jundziel Chrysostomus Alexandri, Jundziel Samuel Alexandri* (1628 год); *Fruzyna Jontelewiczowna* (1716 год); *Jundziłowicze… Jundziłowszczyzna* (1744 год); *Felicyan Jundziłł* (4 кастрычніка 1765 году); *Stephanus Jundzielewicz* (22 лістапада 1772 году); *Vincentius Jundziłł* (16 лютага 1787 году); *Jacobus Jundzielewicz* (9 лістапада 1796 году).

## Носьбіты
* Юндзіла — літоўскі баярын; меў сыноў Мікалая, Яна і Паўла, пачынальнік шляхецкага роду Юндзілаў
* Юндзіла Рачкавіч — літоўскі баярын, які ўпамінаецца ў 1463—1479 гадох
* Юндзіл Юр’евіч — літоўскі баярын, які ўпамінаецца ў 1524 годзе
* Фэліцыян Юндзіл — шляхціч Наваградзкага ваяводзтва, які ўпамінаецца ў 1765 годзе
* Грышка, Дзяніс і Габрусь Юндзіловічы — жыхары вёскі Скробава Дольнага (Наваградзкае ваяводзтва), якія ўпамінаюцца ў 1782 годзе

Юндзілы (Jundziłł) гербу Лебедзь — літоўскія шляхецкія роды з Гадуцішкаў і Троцкага павету.

Юндзілы-Рылы — літоўскі шляхецкі род.

Юндзіл (Jundzill) і Юндзіловіч (Jundzillowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

На 1905 год існавалі вёска і выселак Юндзілаўшчына ў Ваўкавыскім павеце Гарадзенскай губэрні.

На гістарычнай Слонімшчыне існуе вёска Юндзілы, на гістарычнай Браслаўшчыне — Юндзялова, на гістарычнай Полаччыне — Юндзілаўка, на гістарычнай Лідчыне — Юндзілішкі.

## Глядзіце таксама
* Юнць

## Крыніцы

## Літаратура
* 

Катэгорыя:Мужчынскія імёны